cyanic-selkie/wikianc huggingface dataset:
გიორგი კეკელიძე
ბიოგრაფია
2019 წელს გიორგი კეკელიძის თაოსნობით ეროვნულ ბიბლიოთეკაში საქართველოს ბეჭდური და ელექტრონული გამოცემების რეგისტრაციის ცენტრი გაიხსნა, რომლის იატაკზე იშხნის მონასტრის იატაკის ულამაზესი ასლი განთავსდა, თანამედროვე ტექნიკით აღიჭურვა ოთახები, ასევე საერთაშორისო სტანდარტული ნომრების განყოფილება, ფონდებისა და კატალოგების ორგანიზებისა და დაცვის განყოფილება, დაკომპლექტების განყოფილება, კლასიფიკაციისა და კატალოგიზაციის განყოფილება. 2019 წელს საუნივესიტეტო საქმიანობის პარალელურად გიორგი კეკელიძე იწყებს აქტიურ პედაგოგიურ მოღვაწეობას თბილისის, ქუთაისის, ბათუმის, ოზურგეთის და ახალქალაქის სოფლების სკოლებში.
2019 წელს იწყებს ორ უმნიშვნელოვანეს პროექტს - თურქეთში, ტაო-კლარჯეთის სოფლების საკვირაო სკოლებში ქართული ბიბლიოთეკების მოწყობასა და საფრანგეთში, ლევილის ქართულ მამულში დიდი ბიბლიოთეკის შექმნას.
2020 წელს გიორგი კეკელიძე აფორმებს პირველ ურთიერთანამშრომლობის მემორანდუმს არაბული სამყაროს ქვეყანასთან, კატართან დოჰას ეროვნული ბიბლიოთეკის დირექტორთან ერთად. ამავე წელს დოჰას უნივერისტეტში ქართული ბიბლიოთეკა იხსნება. 300px|მინი|გიორგი კეკელიძე ეროვნული ბიბლიოთეკის ფოლკლორის დარბაზში, 2023 წელი 2020 წელს ეროვნულ ბიბლიოთეკაში იხსნება კინობიბლიოთეკა და ფოლკლორის დარბაზი. ეს უკანასკნელი მნიშვნელოვანია იმითაც რომ კერძო ბიზნესის ხელშეწყობით სრულად აღდგა 1912 წლის მოხატულობა და დიზიანი.
ამავე წლის მაისში მემორანდუმი გააფორმა დაავადებათა კონტროლისა და საზოგადოებრივი ჯანმრთელობის ეროვნულ ცენტრთან. მემორანდუმის თანახმად, ეროვნული ბიბლიოთეკა და დაავადებათა კონტროლისა და საზოგადოებრივი ჯანმრთელობის ეროვნული ცენტრი რეგიონალურ ბიბლიოთეკებში გახსნიან კორონავირუსთან (COVID-19) დაკავშირებულ საინფორმაციო კუთხეებს.
2020 წლის 29 ივნისს გიორგი კეკელიძის ინიციატივით საქართველოს პარლამენტის ეროვნული ბიბლიოთეკის საგამოფენო დარბაზში რეზო გაბრიაძის სახელობის კინობიბლიოთეკისა და კინოდარბაზი გაიხსნა.
2020 წლის 5 აგვისტოს საქართველოს პარლამენტის თავჯდომარემ არჩილ თალაკვაძემ და გიორგი კეკელიძემ, ეროვნული ბიბლიოთეკის მეორე კორპუსში ქართული ემიგრაციის მუზეუმი გახსნეს.
2021 წლის იანვარში გიორგი კეკელიძემ გამოაცხადა ახალი პროექტის, „მარტოკაცების ბიბლიოთეკის“ ამოქმედება. პროექტის ფარგლებში პირველი ბიბლიოთეკა გაუხსნა ლენტეხის მუნიციპალიტეტის სოფელ ბავარში ეულად მცხოვრებ კორნელი გაზდელიანს.
2021 წელს გიორგი კეკელიძის „გურული დღიურების ფონდი“ სტიპენდიას უნიშნავს ასამდე მოსწავლეს, მათ შორის წესდება დათა პაპას და გიორგი ანწუხელიძის სახელობის სტიპენდიები და ფუძნდება დათა პაპას სახელობის ბიბლიოთეკები, რომლებიც ოკუპაციის გამყოფ ხაზთან იხსნება. 250px|მინი|მარცხნივ|გიორგი კეკელიძე მარტყოფში. 1700-ე ბიბლიოთეკას გადასცემს წიგნებს 2022 წლის 28 იანვარს საქართველოს პარლამენტის ეროვნული ბიბლიოთეკის მესამე კორპუსში ეროვნული ბიბლიოთეკის დირექტორმა გიორგი კეკელიძემ და საქართველოში უკრაინის ელჩმა იგორ დოლგოვმა უკრაინული ბიბლიოთეკა გახსნეს.
2021 წლის ივლისდან 2022 წლის სექტემბრის ჩათვლით გიორგი კეკელიძე მძიმე კლინიკურ დეპრესიას და პოსტსტრესულ, ასევე ობსესიურ აშლილობას ებრძოდა. ამ პერიოდში კეკელიძე თითქმის პარალიზებული იყო საზოგადოებრივი საქმიანობისგან. გამოჯანმრთელების შემდეგ, გიორგი კეკელიძემ ღიად საუბარი დაიწყო მენტალურ სირთულეების შესახებ. სტერეოტიპების რღვევის და სხვა ადამიანების დახმარების მიზნით იგი სამეცნიერო ფსიქიატრიას უწევს პოპულარიზაციას საჯარო ლექციებით, წერილებით და დისკუსიებით.
2022 წლის 15 დეკემბერს საქართველოს პარლამენტის ეროვნულ ბიბლიოთეკაში, პირველად საქართველოში, გაიხსნა პრესის მუზეუმი. მუზეუმში თავმოყრილია ივანე კერესელიძის, გიორგი ერისთავის, ილია ჭავჭავაძის, ნიკო ნიკოლაძის, სერგეი მესხისა და სხვათა გამოცემები, ჟურნალები: „ცისკარი“, „საქართველოს მოამბე“; გაზეთები: „ივერია“, „დროება“, „ცნობის ფურცელი“, „კვალი“, „გუთნის-დედა“ და სხვა. 300px|მინი|გიორგი კეკელიძე და ძმები არველაძეები 2023 წლის თებერვალში იტალიის ქალაქ ნეაპოლში და მილანში ქართული ბიბლიოთეკები გახსნა. გიორგი კეკელიძემ დააანონსა და დაიწყო მხატვრულ-ბიოგრაფული წიგნის წერა ხვიჩა კვარაცხელიაზე სათაურით „ხვიჩა, ვარსკვლავი სახელად ვარსკვლავი“, რომელიცგამოიცა ამავე წელს.
2023 წლის მარტში ეკვილიბრიუმის ფარგლებში მარტყოფის სკოლის ბიბლიოთეკას 350 წიგნი გადასცა. მარტყოფი 1700-ე დასახლებაა, რომელსაც პროექტის ფარგლებში წიგნები გადაეცა.
2023 წლის აპრილში დააფუძნა „მთის ხმის“ სტიპენდია და მისი პირველი მფლობელი გახდა ქალაქიდან სოფელ შატილში დაბრუნებული ახალგაზრდა ხელოვნების მასწავლებელი მარგარეტ დაიაური.
2023 წლის 25 აპრილს საქართველოს პარლამენტის ეროვნული ბიბლიოთეკის დირექტორმა, გიორგი კეკელიძემ, დირექტორის მოადგილემ, მირიან ხოსიტაშვილმა და ბიბლიოთეკის წარმომადგენლებმა ფოთსა და ქუთაისში სკვერის ბიბლიოთეკები გახსნეს.
2023 წლის 9 ივლისს გიორგი კეკელიძემ გამოაქვეყნა ინფორმაცია ეროვნული ბიბლიოთეკის ახალ წამოწყებებსა და ბიზნესთან ერთად დაგეგმილ პროექტებზე. აღნიშნული ინფორმაციის თანახმად თანამშრომლობის მემორანდუმი გაფორმდა Mastercard-თან, გავრცელებული ინფორმაციით, თანამშრომლობის მიზანია საქართველოში ფინანსური განათლების განვითარების ხელშეწყობა; „გარდენია შევარდნაძესთან“ — გიორგი კეკელიძე და „გარდენია შევარდნაძის“ მფლობელი ზურაბ შევარდნაძე შეთანხმდნენ, რომ უახლოეს მომავალში ეროვნული ბიბლიოთეკის ქუთაისში მდებარე ნიკო ნიკოლაძის სახელობის კორპუსის ეზოში „ცისფერყანწელების“ ბაღი მოეწყობა; სამშენებლო კომპანია „ანაგთან“ — დოკუმენტის თანახმად, უახლოეს მომავალში დაიწყება ეროვნული ბიბლიოთეკის პირველ კორპუსში მდებარე ივანე მაჩაბლის სახელობის სამკითხველო დარბაზის სრული რეაბილიტაცია-რესტავრაცია; ამავე ინფორმაციის თანახმად საქართველოს პარლამენტის ეროვნულ ბიბლიოთეკაში, დიმიტრი უზნაძის სახელობის მენტალური ჯანმრთელობის კაბინეტი გაიხსნა. პროექტი მიზნად ისახავს, მენტალური ჯანმრთელობის დარგის სპეციალისტების, მკვლევრების და ბენეფიციარების თანამონაწილეობით საგანმანათლებლო ვიდეოსა თუ სხვა ვიზუალური პროდუქტის წარმოებასა და გავრცელებას. გარდა ზემოთაღნიშნული კომპანიებისა მემორანდუმები გაფორმდა სხვადახვა კომპანიასთან, რომლებიც აფინანსებენ კონკრეტულ პროექტებს: „საქართველოს ბანკი“ (დამწერლობის მუზეუმი), „კოკა-კოლა“ (ციფრული მატიანე), კომპანია „სარაჯიშვილი“ (ემიგრაციის მუზეუმი), „გალფი“ (სოფლის ბიბლიოთეკები, საგანმათლებო მოძრაობა „ეკვილიბრიუმი“), „საქართველოს ფოსტა“ (ბიბლიოთეკები ოკუპაციის გამყოფ ხაზთან), „ფონდი არველაძეები“ (სკვერის ბიბლიოთეკები, წიგნის ბუდეები), „ბიბლუსი“ და იუსტიციის სამინისტრო (ბიბლიოთეკები ციხეებში), „TBC - ბანკი“ (ბიბლიოთეკები საზღვარგარეთ), „გარდენია შევარდნაძე“ (ცისფერყანწელების ბაღი ქუთაისში), „თეგეთა“ (მარო მაყაშვილის ბაღი-სამკითხველო), „ნიკო კვარაცხელიას ფონდი“ (ნიკო კვარაცხელიას სახელობის გემი-სამკითხველო განმუხურში), „სიდ-ჯორჯია“ (დიმიტრი უზნაძის სახელობის მენტალური ჯანმრთელობის კაბინეტი), „მასტერკარდი“ (ახალგაზრდული სამკითხველო), „Animal Rescue Gerogia“ (მიუსაფარი ცხოველების დაცვა), „შუხმანი“ (ეროვნული ბიბლიოთეკის ინტერნეტ-რადიო), ასევე აღადგინა Lib.ge და დააფუძნა Lib-აკადემია.
2023 წლის 24 ივლისს თურქეთის ქალაქ სინოპში „ქართული კულტურისა და მეგობრობის ასოციაციასთან“ ერთად ქართული ბიბლიოთეკა გახსნა.
2023 წლის 8 აგვისტოს ეროვნულ ბიბლიოთეკაში გიორგი ანწუხელიძის კედელი გაიხსნა, ხოლო 9 აგვისტოს დაიწყო ახალი პროექტი „მთის ბიბლიოთეკა“.
შემოქმედება
300px|მინი|გიორგი კეკელიძე და ხვიჩა კვარაცხელია, 2023 წელი 2008 წელს გამოსცა პოეტური კრებული „ოდები“. წიგნში ლექსებთან ერთად გაბნეულია სხვადასხვა ცნობილი კრიტიკოსის მარგინალია კრებულის შესახებ და გაფორმებულია დავით მესხის ფოტოებით.
2010 წელს კეკელიძის რამდენიმე საბავშვო ლექსი შევიდა ამავე გამომცემლობის მიერ გამოცემულ საბავშვო პოეზიის კრებულში 2011 წელს გამომცემლობა „სიესტამ“ სერიით „წიგნი თეფშზე“ გამოსცა გიორგი კეკელიძის პოემა „ყორანი“. სტანდარტული სტამბური პროცედურების ნაცვლად წიგნი მიაქვთ სუპერმარკეტში, სადაც ფურცლებს ათავსებენ და „აფასოებენ“ პლასტიკატის თეფშებზე, ზუსტად ისეთებზე, რომლებიც გაყინული ქათმებისთვის, თევზისთვის, ბოსტნეულისთვის, ხილისთვის თუ ნამცხვრებისთვისაა განკუთვნილი. სერიის იდეა მომდინარეობს ამერიკელი მწერლის, უილიამ ბეროუზის რომანიდან „შიშველი საუზმე“. სათაურის იდეა ჯეკ კერუაკს ეკუთვნის. 2010 წელს კეკელიძის ლექსები წარმოდგენილი ლონდონში, Text/Gallery-ის მიერ მომზადებულ არტ-ინსტალაციაში.
2012 წელს გამოვიდა გიორგი კეკელიძისა და გიგი ხორნაულის მიერ ადაპტირებული ვაჟა-ფშაველას „გველის მჭამელი“ კომიქსად 2012 წლის მიწურულს გამოვიდა კეკელიძის და მაი ლაშაურის ერთობლივი ალბომი „მინიატურები“ 2013 გამოვიდა გიორგი კეკელიძის ლექსებზე აგებული ანა სანაიას მინი ფილმი „Ambiente“ 2013 წელს ჩაწერა ექსპერიმენტული დუეტი ქეთათო ჩარკვიანთან, რომელიც კეკელიძის ლექსზეა აგებული 2013 წელს ფრანკფურტში, წიგნის საერთაშორისო ბაზრობაზე გიორგი კეკელიძის მინიატურების სამენოვანი (ინგლისური, გერმანული, რუსული) თარგმანის პრეზენტაცია გაიმართა. წარმოადგინეს მაია მაჩალაძის და მაი ლაშაურის ვიდეო–ინსტალაცია. მსმენელის წინაშე გიორგი კეკელიძე სპეციალური მაისურით „Russia stop creeping annexation of Georgia“ წარდგა. 2014 წელს გამოვიდა კეკელიძის ლექსების კრებული „პოეზია 2008–2013“ (წინასიტყვაობის ავტორი – ზურაბ კიკნაძე) 2014 წელს დაიწყო მუშაობა პროზაულ ნაწარმოებზე „გურული დღიურები“. პარალელურად აკეთებდა ვიდეო-სიუჟეტებს „რეპრესირებული გურულების ისტორიები“. „გურული ქორწინების ისტორიები“ - რომელიც უშუალოდ გურულების მონათხროებზეა აგებული, გამოსვლისთანავე ბესტსელერი გახდა. 2015 წელს „გურული დღიურები“ და კეკელიძის დეტექტივების სერია გაზეთ „კვირის პალიტრასთან“ ერთად ვრცელდებოდა. გიორგი კეკელიძის გურული დღიურების პირველი ნაწილის ტირაჟი 20000-ს გადაცდა. ავტორმა შემოსული ჰონორარი ლეიკემიით დაავადებულთა ფონდში გადარიცხა, მამამისის, ზურაბ კეკელიძის იგივე დაავადებით გარდაცვალების გამო.
მის პოეზიაში არ არის სოციალური და პატრიოტული თემები. მისთვის უფრო საინტერესო ფოლკლორია.
კეკელიძეს თარგმნილი აქვს რამდენიმე ავსტრიელი პოეტი, მსოფლიოს ლიტერატურული ზღაპრების კრებული „ჯადოსნური კარი“, სერგეი დორენკოს „რომანი 2008“. მისი ლექსები თარგმნილია ინგლისურ, რუსულ და აზერბაიჯანულ ენებზე. შეტანილია ქართველი პოეზიის აზერბაიჯანულ ანთოლოგიაში. ავტორის შემოქმედების ინგლისური თარგმანები და აუდიო-ვერსია განთავსდა საერთაშორისო საიტზე Lyrikline.org.
სქოლიო
კატეგორია:ქართველი პოეტები კატეგორია:ქართველი მწერლები კატეგორია:დაბადებული 1984 კატეგორია:ოზურგეთში დაბადებულები კატეგორია:საბას პრემიის ლაურეატები კატეგორია:საქართველოს ეროვნული ბიბლიოთეკის დირექტორები გ
პროსილა მთავარდიაკონი
სახელით – "პროსილა", იხსენიება "მოქცევაჲ ქართლისაჲ"-ში, ერთადერთხელ, სადაც ნათქვამია, რომ იაკობ მღვდელი პროსილა მთავარდიაკონთან ერთად ნათლავდა ახლადმოქცეულ მცხეთელ არისტოკრატიას, ქრისტიანულ ეკლესიად გადაკეთებულ იუდაურ სალოცავში, რომელსაც "მთავართა სანათლოჲ" ეწოდა: "ხოლო სახლი ელიოზისი იყო ქალაქსა შინა დასავლითსა, იყო კარსა მოგუეთისასა, მტკუარსა ზედა. და იყო მცირეჱ ბაგინი, სამარხვოჲ მათი, რომელსა ზედა აღჰმართა წმინდამან ნინო ჯუარი ქრისტესი. და ერთი ერთსა ნათელ–სცემდა მუნ შინა ჴელითა იაკობ მღდელისაჲთა და პროსილა მთავარდიაკონისაჲთა, მთავართა შვილებსა, წიაღთა ქალაქისათა. და ერქუა ადგილსა მას მთავართა სანათლოჲ" (ამ ადგილას ჭელიშური რედაქცია ნაკლულია, ხოლო ცხოვრება ქართუელთა მეფეთა აქაც ახსენებს რამდენიმე დიაკონს, მაგრამ არ ახსენებს სახელს – "პროსილა" ).
"მოქცევაჲ ქართლისაჲ"-ში კიდევ ერთხელ არის საუბარი მთავარდიაკონის, შესახებ, სადაც ის სახელით არ იხსენიება, მაგრამ უეჭველია, რომ საქმე ეხება სწორედ პროსილა მთავარდიაკონს: რომის იმპერიიდან მცხეთაში მოსული სასულიერო პირების რჩევით, მირიან მეფემ გადაწყვიტა ჯვარი აღემართა და მისი ბრძანებით, კირით-ხუროებმა დაიწყეს საჯვარე ხის ძებნა. შესაბამისი ხის პოვნის შემდეგ, მის მოსაკვეთად მეფე აგზავნის თავის ძეს, რევს და მთავარდიაკონს. ამ უკანასკნელმა, სასწაულმოქმედი ხის ხილვის შემდეგ, წარმოთქვა მუხლი ფსალმუნიდან: "იხილეს შუენიერად დგომაჲ ხისაჲ მის, ხოლო ფურცლოოდა ჟამთა არისათა და იტყოდა მთავარდიაკონი იგი მუჴლსა დავითისსა, ვითარმედ: "ესე ხე არს დანერგული თანა წარს[ა]ვ[ა]ლსა კლდის[ა]სა ზეგარდამო [ჲ]თა ცუარითა მორწყული და ფურცელნი მისნი არა დასცჳვენ უკუნისამდე" (შდრ. ფს. 1:3). (შატბერდულ რედაქციაში ეს ადგილი ნაკლულია, ხოლო "ცხოვრება ქართუელთა მეფეთა"–ში საუბარია, რომ  ხის სანახავად წავიდნენ "რევ, ძე მეფისა, და ეპისკოპოსი, და სიმრავლე ერისა", რაც გვიანდელი რედაქტორის ინტერპრეტაციაა). "მოქცევაჲ ქართლისაჲ"-სავე თანახმად, სწორედ მთავარდიაკონს უსწავლებია ახლად მოქცეული ქართველებისთვის თუ რა სახით უნდა შეექმნათ ჯვარი: "და შექმნეს სახე პატიოსნისა ჯუარისა, ვითარცა ასწავა მთავ[ა]რ-დიაკონმან"  (შატბერდულ რედაქციას და მეფეთა ცხოვრებას ეს ადგილი აკლია).
წყარო
კატეგორია:საქართველოს ისტორია კატეგორია:საქართველოს ეკლესიის ისტორია
გიორგი თვალჭრელიძე (რევოლუციონერი)
1913 წელს სოჭში მუშაობდა შავი ზღვის რკინიგზის მშენებლობაზე. 1915 წელს მეფის არმიაში იბრძოდა თურქეთის ფრონტზე, სადაც ჩაება რევოლუციურ მოძრაობაში. 1918 წელს მშობლიურ სოფელს დაუბრუნდა და განაგრძო რევოლუციური საქმიანობა. ამავე წლის ივნისში გაიწვიეს მენშევიკური არმიის მე-3 ქვეით პოლკში, რომელიც ქალაქ ფოთის ტერიტორიაზე იყო განლაგებული. ფოთის საქალაქო პარტიული ორგანიზაციის დავალებით, სხვა ამხანაგებთან ერთად პოლკში ჩამოყალიბდა ბოლშევიკური უჯრედები და ჯარისკაცთა შორის აქტიურ არალეგალურ პარტიულ-პოლიტიკურ მუშაობას ეწეოდა. 1919 წლის მაისში დააპატიმრეს. საქართველოში საბჭოთა ხელისუფლების გამარჯვების შემდეგ გ. თვალჭრელიძე ჯერ პატარა ონის რევკომის თავმჯდომარედ მუშაობდა, შემდეგ სხვადასხვა საპასუხისმგებლო თანამდებობაზე იყო. სწავლობდა მოსკოვში სვერდლოვის სახელობის უნივერსიტეტში. სასწავლებლის დამთავრების შემდეგ ხელმძღვანელ პარტიულ სამუშაოზე იყო. პარტიის თბილისის ლენინის რაიკომის, გურჯაანისა და მახარაძის რაიკომების, აჭარის საოლქო და ბათუმის საქალაქო კომიტეტის პირველი მდივანი. საქართველოს კპ. ცკ-ის მრეწველობისა და ტრანსპორტის განყოფილების გამგე, საქართველოს კპ ცკ-თან არსებული პარტკომისიის თავმჯდომარე, საქართველოს სახელმწიფო კონტროლის მინისტრი და სხვა პარტიის მე-17-19 ყრილობის დელეგატი, საქართველოს სსრ 1-2 და სსრკ  III მოწვევის უმაღლესი საბჭოს დეპუტატი. დაჯილდოებულია ლენინის წითელი დროშის ორდენით, შრომის წითელი დროშის ორდენით, სამამულო ომის 1 ხარისხის ორდენით და მედლებით.
რესურსები ინტერნეტში
კატეგორია:დაბადებული 19 სექტემბერი კატეგორია:დაბადებული 1896 კატეგორია:გარდაცვლილი 13 აპრილი კატეგორია:გარდაცვლილი 1968 კატეგორია:ამბროლაურის მუნიციპალიტეტში დაბადებულები კატეგორია:საქართველოს სსრ-ის I მოწვევის უმაღლესი საბჭოს დეპუტატები კატეგორია:საქართველოს სსრ-ის II მოწვევის უმაღლესი საბჭოს დეპუტატები კატეგორია:საქართველოს სსრ-ის IV მოწვევის უმაღლესი საბჭოს დეპუტატები კატეგორია:სსრკ-ის III მოწვევის უმაღლესი საბჭოს დეპუტატები კატეგორია:სკკპ-ის XIX ყრილობის დელეგატები
ჰერმეტიზმი
მინი|250პქ|ჰერმეტიზმის სიმბოლო ჰერმეტიზმი — ლათინურიდან პირდაპირი თარგმანი ნიშნავს საიდუმლოს, ფარულს ამოუცნობს. მას უწოდებენ მეცნიერებას, რომელიც სწავლობს ბუნების ამოუცნობი ძალებისა და ადამიანის ურთიერთკავშირს. ამ სიტყვის ფართო მნიშვნელობაა: მაგიური ძალების გამოვლენა ადამიანში და მისი მართვა, ტელეპათია, ასტროლოგია, და საერთოდ ადამიანის ფსიქიკური და ფიზიკური შესაძლებლობები, რომლებიც მეცნიერების მიერ ჯერჯერობით აუხსნელია. ჰერმეტიზმს ასევე უწოდებენ ოკულტიზმს.
ჰერმეტისტულ მეცნიერებებში მოიაზრება: ალქიმია, კაბალისტიკა, სხვადასხვა ტიპის მაგია, ასევე წინასწარმეტყველება, ნეკრომანტია, ასევე თეოლოგიური ფოლოსოფია ანუ თეოსოფია, რომელსაც შეისწავლის ელენე პეტრეს ასულ ბლავაცკაიასა და პოლკოვნიკ ოლკოტის მიერ დაარსებული თეოსოფიური საზოგადოება. ჰერმეტიზმი შეიცავს თეორიულ და პრაქტიკულ მხარეებს.
ჰერმეტიზმი განსხვავდება მისტიკისგან. თავისი ბუნებით მისტიკა არის სულიერი, ხოლო ჰერმეტიზმი კი უფრო პრაქტიკული და ნატურალისტური. ჰერმეტიზმი იკვლევს ადამიანის დამოკუდებულებას ბუნების საიდუმლო ძალებთან კონტაქტს. თუმცა მისტიკასა და ჰერმეტიზმს ბევრი საერთო ასპექტიც აქვთ.
ლიტერატურა
კატეგორია:მისტიკა კატეგორია:ოკულტიზმი
საფიხანლარი
საფიხანლარი  (Səfixanlar) — სოფელი აზერბაიჯანის რესპუბლიკის შუშას რაიონის სოფელ საფიჯანარის ადმინისტრაციულ თემში.
1992 წლიდან ოკუპირებულია სომხეთის შეიარაღებული ძალების მიერ.
გეოგრაფია
სოფელი საფილხანლარი სარიბაბას მთასთანაა. სოფლის ტერიტორიაზე ასევე არის ამავე სახელწოდების მდინარე. საფიხანლარი სარქარის ერთ-ერთი საყრდენი ყოფილა. 1917 წელს ბარდის მხარის შირვანლის თემში დარეგისტრირდა დასახლება საფიხან-სარქარი.
სქოლიო
კატეგორია:შუშის რაიონის სოფლები
კავკასიის იმამატი
ჩრდილო-კავკასიური იმამატი (შამილის იმამატი) — ისლამური სახელმწიფო ჩეჩნეთისა და დაღესტნის ტერიტორიაზე 1828-1859 წლებში. ჩრდილო კავკასიური ომების შედეგად, შეუერთდა რუსეთის იმპერიას. ამ სახელმწიფოს უკანასკნელი იმამი იყო შამილი (1834-1859 წლებში).
ისტორია
1783 წელს კავკასიაში რუსეთის შემოსვლით ვითარება მკვეთრად შეიცვალა. ოსმალეთის იმპერია აქტიურ მოქმედებებზე გადავიდა, მის მოწოდებას „სარწმუნოების დაცვის ლოზუნგით“ ჩრდილო კავკასიელი მთიელები გამოეხმაურნენ და აქტიურ ქმედებებზე გადავიდნენ, განუდგნენ ქართლ-კახეთის სამეფოს და მასზე თავდასხმები გაახშირეს. მინი|მარცხნივ|იმამ შამილი შეიხ მანსურმა (1785—1791) რუსეთს საღვთო ომი გამოუცხადა. 1785 წელს ყაბარდოსა და ჩაჩნეთში რუსეთის ცარიზმის კოლონიზატორული პოლიტიკის წინააღმდეგ დაიწყო სახალხო მოძრაობა, რომელიც მეზობელ ოლქებშიც გავრცელდა და მასშტაბური ხასიათი მიიღო. დაღესტნის ფეოდალების ნაწილმა მანსურს მხარის არ დაუჭირეს და რუსეთის ქვეშევრდომობა მიიღეს. ამან გააადვილა მანსურის დამარცხება ჩაჩნეთსა და ყაბარდოში.
ჩრდილოეთ კავკასიაში ანტიკოლონიური ბრძოლა გაიშალა. 20-იანი წლებისათვის განსაკუთრებით გაძლიერდა რელიგიური მიმდინარეობა — მიურიდიზმი. მისი მოთხოვნა იყო თეოკრატიული ბელადის — იმამისადმი სრული მორჩილება და „ურჯულოთა“ წინააღმდეგ ბრძოლა. ამ მიზნით ჩაჩნეთსა და დაღესტანში შეიქმნა თეოკრატიული სახელმწიფო — იმამატი. პირველი იმამი ყაზი-მუჰამადი იყო. იმამი შეეცადა დაემორჩილებინა მთელი ჩრდილოეთ კავკასია, თუმცა ამაზე უარი განაცხადა ავარიის სახანომ და ტარკის შამხალმა. ურთიერთდაპირისპირება გაღრმავდა. იმამმა შეძლო ტარკის დამარცხება, თუმცა ავარიის ქალაქის, ხუნძახის, ალყა უშედეგოდ დასრულდა.
რუსეთის იმპერიამ გაზარდა თავისი ჯარების რაოდენობა კავკასიაში, 1832 წლის 17 ოქტომბერს რუსეთის ჯარის მიერ გიმრის აღების დროს ყაზი-მუჰამადი დაიღუპა. მეორე იმამი გახდა ჰამზათ-ბეგი, მან შეძლო ავარიის სახანოს დამორჩილება, თუმცა მცირე ხნის შემდეგ ის შეთქმულებმა მოკლეს.
რესურსები ინტერნეტში
კატეგორია:კავკასიის ისტორია კატეგორია:ჩეჩნეთის ისტორია კატეგორია:დაღესტნის ისტორია კატეგორია:ისტორიული სახელმწიფოები კატეგორია:ევროპის ყოფილი ისლამური ქვეყნები
კოპალიანი
საკუთარი სახელი კოპალიანი შეიძლება აღნიშნავდეს ერთ-ერთ შემდეგ პიროვნებათაგანს:
იხილეთ აგრეთვე
კატეგორია:ქართული გვარები
თეოდორ მორელი
მინი თეოდორ გილბერტ მორელი (Theodor Gilbert Morell) (დ. 22 ივლისი, 1886,    ტრაისი (მიუნცენბერგი) ამჟამად მიუნცენბერგის ერთ-ერთი რაიონი, გერმანია, — გ. 26 მაისი, 1948, ტეგერნზე) —  გერმანელი უროლოგი. 1936-1945 წლებში იყო ადოლფ ჰიტლერის პირადი ექიმი.
თეო მორელმა 1907 წელს ჩააბარა აბიტურიუმი გისენში და შემდეგ მედიცინას სწავლობდა გისენის (1 სემესტრი), ჰაიდელბერგის (5 სემესტრი) და მიუნხენის (2 სემესტრი) უნივერსიტეტებში,  აგრეთვე საზღვარგარეთ გრენობლისა და პარიზის უნივერსიტეტებში. პირველ მსოფლიო ომამდე მორელი ცხრა თვის განმავლობაში   იყო გემის ექიმად. 1933 წელს მორელი შეუერთდა ნაციონალ-სოციალისტური გერმანული მუშათა პარტიას (NSDAP). 1935 წელს მან გადაიტანა თავისი პრაქტიკა კურფურსტენდამზე, სადაც საკუთარ თავს უწოდა „ექიმი (სპეციალისტი) კანისა და ვენერიული დაავადებებისთვის“.
რესურსები ინტერნეტში
კატეგორია:გერმანელი უროლოგები კატეგორია:დაბადებული 22 ივლისი კატეგორია:დაბადებული 1886 კატეგორია:გარდაცვლილი     26 მაისი კატეგორია:გარდაცვლილი     1948
Crassispira apicata
Crassispira apicata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
თარჩია
თარჩია — ძველებური ქართული ცხენოსნური თამაში. თამაშობენ მოედანზე ან მინდორზე. წინასწარ განსაზღვრავენ თამაშისათვის განკუთვნილ დროს. ჯერ თამაშში მონაწილეობის მსურველებს იწვევენ, შემდეგ თამაშის 4-ვე მონაწილე შეჯიბრებაზე დამსწრე ქალიშვილთაგან აირჩევს მსაჯს. მსაჯი თავის მხრივ ერთ-ერთ მონაწილეს მკლავზე ან საყელოზე დაუმაგრებს ფერად მანდილს (ამ მოთამაშესაც თარჩია ჰქვია). შემდეგ მოთამაშეები დასცილდებიან მსაჯს 100 მ და მსაჯის ნიშანზე თამაში იწყება. თამაშის მიზანია დაეწიონ თარჩიას, რომელიც ყოველნაირად ცდილობს თავი დააღწიოს მდევრებს და მანდილი მსაჯს დაუბრუნოს. თუ მოთამაშემ ეს მოახერხა, გამარჯვებულად ცხადდება და მსაჯი მას იმავე მანდილით აჯილდოებს, თუ რომელიმე მოთამაშე დაეწევა თარჩიას და ჩამოართმევს მანდილს, თამაში შეწყდება, მონაწილენი მანდილის ახალ პატრონს 50 მ-ით სცილდებიან და მსაჯის ნიშანზე თარჩია კვლავ იწყება.
ლიტერატურა
კატეგორია:ქართული ხალხური თამაშები
წედისის ღვთისმშობლის ეკლესია
300px|მინი|წედისის ღვთისმშობლის ეკლესია წედისის ღვთისმშობლის ეკლესია — ეკლესია გორის მუნიციპალიტეტის სოფელ წედისში. მდებარეობს სოფლის განაპირას, მთის ფერდობზე. თარიღდება გვიანდელი ფეოდალური ხანით.
ეკლესია დარბაზულია (7,4 X 5,2 მ), ნაგებია ქვიშაქვის კვადრებით (წყობა ირეგულარულია). არქიტრავიანი შესასვლელი სამხრეთ კედელშია. ნახევარწრიული აფსიდი დარბაზისგან გამოყოფილია მცირე მხრით. აფსიდის ღერძზე თაღოვანი სარკმელია, რომლის ორივე მხარეს სწორკუთხა, ბრტყელი ქვით გადახურული ღრმა ნიშებია. ეკლესიის კამარა გრძივ კედლებს ეყრდნობა. დასავლეთ კედელში ერთო სწორკუთხა სარკმელია.
ლიტერატურა
კატეგორია:გორის მუნიციპალიტეტის ტაძრები კატეგორია:ღვთისმშობლის სახელობის ეკლესიები
ყარაბაღის ბრძოლა (1469)
ყარბაღის ბრძოლა - ბრძოლა აყ-ყოიუნლუს მეთაურ უზუნ-ჰასანსა და სამარყანდის თემურიდებს შორის, რომელთაც აბუ-სეიდ მირზა ხელმძღვანელობდა. ბრძოლა გაიმართა 1469 წლის 4 თებერვალს და თემურიდების დამარცხებითა და აბუ-სეიდის შეპყრობითა და სიკვდილით დასჯით დამთავრდა. ბრძოლის შემდეგ თემურიდებმა ერაყის ან ირანის თავიანთ სამეფოში მოქცევის იმედი საბოლოოდ დაკარგეს.
ბრძოლის წინა ფონი
კონფლიქტი ჯეჰან-შაჰის მმართველობის ქვეშ მყოფი ყარა-ყოიუნლუსა (შავბატკნიანი თურქმენები) და უზუნ-ჰასანის მმართველობის ქვეშ მყოფი აყ-ყოიუნლუს შორის გადამწყვეტი წერტილი იყო XV საუკუნეში. ჯეჰან-შაჰის მმართველობის პერიოდში ყარა-ყოიუნლუს საზღვრებმა ანატოლიის, თანამედროვე ერაყის, ცენტრალური ირანისა და საბოლოოდ ქერმანის ტერიტორიები მოიცვა. ჯეჰან-შაჰი და მისი წინამორბედები სამარყანდის თემურიდების დინასტიის ქვეშევრდომები იყვნენ. XV საუკუნის შუა ხანებში თემურიდების დინასტია დასუსტდა. ჯეჰან-შაჰი ხორასანში 1458 წლის ზაფხულში შეიჭრა. მას შემდეგ რაც ჯეჰან-შაჰმა ჰერათი დაიაკვა, აბუ-სეიდ მირზა რთულ მდგომარეობაში აღმოჩნდა, რასაც ყარა-ყოიუნლუს შიგნით აჯანყებებიც დაემატა. 1458 წლის 22 დეკემბერს ხორასანი, მაზანდარანი და გორგანი თემურიდებს დაუბრუნდა და აბუ-სეიდ მირზამ ჰერათი ხელმეორედ დაიკავა.
უზუნ-ჰასანმა მემკვიდრეობა აღმოსავლეთ ანატოლიაში ტახტისთვის მებრძოლი მისი მეტოქეების დამარცხების შედეგად მიიღო. იგი ოსმალთა იმპერიისა და ყარა-ყოიუნლუს მხრიდან დიდ წინააღმდეგობას წააწყდა და მათ წინააღმდეგ მიმართული ფართო კამპანიის მეშვეობით მრისხანე მებრძოლის სახელი მოიხვეჭა. 1467 წლის 30 ოქტომბერს (ან 11 ნოემბერს ) მან სანჯაკის მახლობლად (ბინგოლის პროვინცია), ჩაპაქჩურის ბრძოლაში ჯეჰან-შაჰი დაამარცხა. უზუნ-ჰასანმა მომენტით ისარგებლა და ჯეჰან-შაჰის ვაჟი, ჰასან-ალიც დაამარცხა მერენდის მახლობლად.
ჰასან-ალი ხორასანში გაიქცა და დახმარება აბუ-სეიდ მირზას სთხოვა, რომელიც იმ დროისთვის მერვში იმყოფებოდა. უზუნ ჰასანი მოვლენების ამგვარი განვითარების გამო წუხდა და თემურიდების მეფეს წერილი მისწერა, რომელშიც ხაზს უსვამდა, რომ თემურიდების დინასტიის მიმართ ლოიალურად იყო განწყობილი, ხოლო ყარა-ყოიუნლუს მიმართ არა. აბუ-სეიდ მირზას უზუნ-ჰასანის განზრახვებთან დაკავშირებით თავისი მოსაზრებები ჰქონდა. მას ტერიტორიების გაფართოება და დიდი ბაბუისდროინდელი დიდების დაბრუნება სურდა, თუმცა ყარაბაღის ბრძოლაში უზუნ-ჰასანთან დამარცხდა და ტყვედ ჩავარდა, ხოლო მისი არმიის დიდი ნაწილი ასევე ტყვედ ჩაბარდა ან უკან დახევისას დაიღუპა.
შედეგები
სამი დღის შემდეგ აბუ-სეიდ მირზას იადიგარ-მუჰამად მირზამ თავი მოკვეთა ან მოწამლა. მოგვიანებით, იმავე წელს უზუნ-ჰასანმა იადიგარ-მუჰამადი აბუ-სეიდის მემკვიდრედ დაასახელა და მას სამხედრო ძალები ჩააბარა, რომლითაც ხორასანი უნდა აეღო, რომელსაც სულთანი ჰუსეინ ბაიქარა მართავდა. თემურიდების დამარცხება გადამწყვეტი აღმოჩნდა. მალე მათი იმპერია რამდენიმე ნაწილად გაიყო. თემურიდების სამეფო გაიყო ორ ნაწილად: ხორასნად და მავერანაჰრიდ და მათ მიმდებარე პროვინციებად. ხორასნის დედაქალაქი ჰერათი იყო და სულთან ჰუსეინ ბაიქარას ხელში აღმოჩნდა. მავერანაჰრი კი აბუ-სეიდ მირზას ოთხ შვილს შორის გაიყო: სულთან აჰმედ მირზა სამარყანდისა და ბუხარის მეფე იყო; სულთან მაჰმუდ მირზა - ბალხის, ყუნდუზის, ხატლონის რეგიონის, ჰისარის, ბადახშანისა და ჩაღანიანის მეფე; ულუღ-ბეგ მირზა II - ქაბულისა და ღაზნის მეფე; უმარ-შაიხ მირზა II - ფერგანისა და ხოჯენდის მეფე. ამ პროვინციათა მმართველები ხშირად ებრძოდნენ ერთმანეთს.
სქოლიო
კატეგორია:ყარა-ყოიუნლუს ბრძოლები კატეგორია:ააყ-ყოიუნლუ კატეგორია:XV საუკუნე აზერბაიჯანში კატეგორია:1469 წლის კონფლიქტები კატეგორია:1469 წელი აზიაში
მე, ბებია, ილიკო და ილარიონი (ფილმი)
მე, ბებია, ილიკო და ილარიონი — რეჟისორ თენგიზ აბულაძის 1962 წლის ფილმი. გადაღებულია ნოდარ დუმბაძის ამავე სახელწოდების მოთხრობის მიხედვით.
კასტინგი
მთავარი როლის შემსრულებლად განიხილებოდა მსახიობ გოგი ქავთარაძის კანდიდატურა. საბოლოოდ შეარჩიეს სერგო ორჯონიკიძე, რომელსაც მანამდე სამსახიობო თამაშის გამოცდილება არ ჰქონდა. ფილმმა მას პოპულარობა და წარმატება მოუტანა. ფილმის გამოსვლიდან 6 წლის შემდეგ ის მერის როლის შემსრულებელ მანანა აბაზაძეზე დაქორწინდა. ილარიონის როლზე განიხილებოდა აკაკი კვანტალიანი, ხოლო ილიკოს როლზე ვახტანგ ნინუა და გიზო სიხარულიძე. საბოლოოდ ილარიონის შემსრულებლად შეირჩა გრიგოლ ტყაბლაძე, ხოლო ილიკოსი სანდრო ჟორჟოლიანი. ამ უკანასკნელს ილიკოს როლი უკვე შესრულებული ჰქონდა გიგა ლორთქიფანიძის მიერ დადგმულ ამავე სახელწოდების სპექტაკლში. შერჩევის გარეშე იყო დამტკიცებული ოლღას როლზე სესილია თაყაიშვილის კანდიდატურა.
ადგილმდებარეობა
ფილმი გადაღებულია ლეჩხუმის სოფელ ლაილაშში. გადასაღები ადგილი რეჟისრომა თენგიზ აბულაძემ შეარჩია. გადამღები ჯგუფი ფილმის გამოსვლის შემდეგ საზოგადოებამ გააკრიტიკა ფილმის შინაარსისთვის შეუსაბამო ადგილის შერჩევისთვის. სცენების ნაწილი გადაღებულია თბილისში, კინოსტუდიის პავილიონში, ზამთრის სცენები ბაკურიანსა და ლენინგრადში.
კუჭავა
კატეგორია:ქართული გვარები
ყაიბალი
გაიბალი (Qaybalı) — სოფელი აზერბაიჯანში, შუშას რაიონში, გაიბალის ადმინისტრაციულ თემში.
1992 წლიდან ოკუპირებულია სომხეთის შეიარაღებული ძალების მიერ.
გეოგრაფია
სოფელი მდებარეობს მდინარე ხალფალის ნაპირზე, ყარაბაღის ქედის კალთაზე. ადრე მას გეიბალიგანდი ერქვა.
სქოლიო
კატეგორია:შუშის რაიონის სოფლები
ტუვუმბა
ტუვუმბა (Toowoomba) — ქალაქი აღმოსავლეთ ავსტრალიაში, კუინზლენდის შტატში. 2011 წლის აღწერის მიხედვით, მოსახლეობის რაოდენობა შეადგენს 96 567 კაცს, ქვეყნის ქალაქებს შორის მოსახლებობის მხრივ ამ დასახლებას 15-ე ადგილი უკავია. საშუალო სიმჭიდროვე კმ²-ზე შეადგენს 828,90 კაცს. ტუვუმბადან 132 კილომეტრში მდებარეობს შტატის ადმინისტრაციული ცენტრი ბრიზბენი. ამ ტერიტორიაზე დასახლება შეიქმნა 1840 წელს, ქალაქის სტატუსი მიენიჭა 1940 წელს.
სქოლიო
კატეგორია:კუინზლენდის ქალაქები
სიბელ კეკილი
სიბელ კეკილი (Sibel Kekilli, დ. 16 ივნისი, 1980) — თურქული წარმოშობის გერმანელი მსახიობი. მან საზოგადოების ყურადღება მიიპყრო 2004 წლის ფილმში, „სახით კედლისკენ“ შესრულებული როლისთვის. მან მოიგო ორი ლოლ, ყველაზე პრესტიჟული გერმანული კინო პრემია, ფილმებ „სახით კედლისკენ“ და „როცა ჩვენ წავალთ“ (2010) შესრულებული როლებისთვის. 2011 წლიდან იგი უფრო ცნობილი გახდა HBO-ის სერიალში „სატახტოთა თამაში“ შეის როლის შესრულების გამო.
ადრეული წლები
კეკილი დაიბადა და გაიზარდა ჰაილბრონში თურქული წარმოშობის ოჯახში. მისი მშობლები გერმანიაში ჩამოვიდნენ თურქეთიდან 1977 წელს და კეკილის სიტყვებით ეს „საკმაოდ ლიბერალური“ იყო. 16 წლის ასაკში მას სკოლაში კარგი შეფასებები ჰქონდა და დასრულების შემდეგ ის 30 თვიანი კომბინირებულ ტრენინგ პროგრამაში ჩაერთო, რათა საზოგადოებრივი ადმინისტრაციის სპეციალისტი გამხდარიყო. კურსის წარმატებით დასრულების შემდეგ, ის კიდევ ორი წელიმუშაობდა ადმინისტრაციულ ასისტენტად ჰეილბრონის მერიაში, შემდეგ კი გადავიდა ესენში, სადაც სხვადასხვა ადგილებში მუშაობდა. ის მუშაობდა: დაცვად, დამლაგებლად, მიმტანად, ღამის კლუბების მენეჯერად, გამყიდველად და პორნოგრაფიის მსახიობად.
კარიერა
2001–2002 წლებში, ექვსი თვის განმავლობაში, კეკილი გამოჩნდა მრავალ პორნოგრაფიულ ფილმში და მუშაობდა სხვადსხვა რეჟისორებთან, როგორებიცაა: იოსეფ ბაუმბერგერი და ჰარი მორგანი.
2002 წელს, კელნის სავაჭრო ცენტრში ყოფნის დროს, იგი შენიშნა კასტინგის დირექტორმა, რომელმაც სიბელი ფილმის კასტინგზე მიიწვია. მან კასტინგზე 350 მსურველს აჯობა და მოიპოვა მთავარი როლის შესრულების უფლება ფილმში „სახით კედლისაკენ“ (Gegen die Wand. ფილმი 2004 წელს გამოვიდა და დიდ წარმატებას მიაღწია. პირადად კეკილისთვის გადაღებები მძიმე აღმოჩნდა და თურქეთში გადაღებების დროს მან აპენდექტომია გაიკეთა.
„სახით კედლისკენის“ გამოსვლიდან მალევე, გერმანულმა ტაბლოიდურმა გაზეთმა Bild-Zeitung-მა გამოაქვეყნა კეკილის ადრინდელი ნამუშევრები პორნოგრაფიაში. ამან საზოგადოების აღშფოთება გამოიწვია და ამის გამო კეკილის მშობლებმა მასთან ყოველგვარი კონტაქტი გაწყვიტეს. მან მიიღო 2004 წლის ბამბის პრემია „საუკეთესო ამომავალი ვარსკვლავი“ ფილმში „სახით კედლისკენ“ შესრულებული როლისთვის. სატელევიზიო ეთერით გამოსვლისას მან ცრემლმორეულმა ისაუბრა მედია-საშუალებების მიერ გამოქვეყნებული მასალების შესახებ. მოგვიანებით Bild-Zeitung-ს გერმანიის პრესის საბჭომ (Deutscher Presserat) საყვედური გამოუცხადა ამ ამბის გაშუქებისთვის. მინი|352x352px|სიბელ კეკილი 2012 წელს [[ბერლინალე|ბერლინის საერთაშორისო კინოფესტივალზე]] კეკილმა მონაწილეობა მიიღო თურქულ ფილმში სახელწოდებით დაბრუნება (Eve Dönüş), რომელშიც პუტჩია აღწერილი. ფილმში სიბელმა განასახიერა იმ კაცის ცოლი, რომელიც უსამართლოდ დააპატიმრეს და აწამეს. მისმა შესრულებამ მას 2006 წელს ანტალიის ოქროს ფორთოხლის კინოფესტივალის საუკეთესო მსახიობი ქალის ჯილდო მოუტანა. იმავე წელს, მან ითამაშა ოსვენციმის საკონცენტრაციო ბანაკისკენ მიმავალი ებრაელი ქალის როლი 2006 წელს გადაღებულ ფილმში ბოლო მატარებელი (Der letzte Zug). 2009 წელს მან ითამაშა უმაის, ახალგაზრდა თურქი ქალის, როლი, ფილმში „როცა ჩვენ წავალთ“ ( When We Leave). სიბელის პერსონაჟი ტოვებს სტამბოლს და ბერლინში თავის ოჯახთან მიემგზავრება. ამ როლის შესრულებისთვის 2010 წელს კეკილს ლოლა მიენიჭა საუკეთესო მსახიობი ქალის კატეგორიაში. 2010 წელს კეკილი შეირჩა შეის როლის შემსრულებლად HBO–ის „სატახტოთა თამაშში“, ჯორჯ რეიმონდ რიჩარდ მარტინის „ყინულისა და ცეცხლის სიმღერა“ რომანების ეკრანიზაციაში.
2011 წელს, მრავალსერიანი კრიმინალური სერიალის „დანაშაულის ადგილი“ (Tatort) მეორეხარისხოვან როლში პირველი გამოჩენიდან ერთი წლის შემდეგ, სიბელი სამსახიობო ჯგუფის მუდმივი წევრი გახდა და ახალი გამომძიებლის, სარა ბრანდტის როლი მოირგო. 2017 წელს მან დატოვა „დანაშალის ადგილის“ ფრენჩაიზი, 14 მხატვრული ეპიზოდის შემდეგ, ცვლილებების საჭიროების მიზეზით.
პირადი ცხოვრება
კეკილი ამჟამად ჰამბურგში ცხოვრობს.
2017 წელს მან საკუთარ ინსტაგრამზე თურქ მომხმარებლებს წვდომა შეუზღუდა, მას შემდეგ რაც მამაკაცი მომხმარებლები თურქეთიდან უამრავ შეურაცხმყოფელ და მუქარის შემცველ შეტყობინებებს უგზავნიდნენ. მსგავსი შეტყობინებების გამომგზავნები კეკილმა მოიხსენია როგორც „სიძულვილით სავსე“ პიროვნებები.
პოლიტიკური აქტივიზმი
კეკილი მხარს უჭერს ორგანიზაციას Terre des Femmes-ს და ეხმარება მას ქალთა მიმართ ძალადობის წინააღმდეგ მუშაობაში.
2006 წლის დეკემბერში, ოჯახში ძალადობის წინააღმდეგ მოწყობილ ღონისძიებაზე, კეკილმა ბერლინში მოქმედ თურქულ გაზეთს Hürriyet-ს განუცხადა: „მე პირადად მაქვს გამოცდილი ფიზიკურ და ფსიქოლოგიური ძალადობა ჩემს ოჯახში, რომელიც მუსლიმანთათვის ნორმალურადაა მიჩნეული, სამწუხაროდ, ეს ისლამის კულტურის ნაწილია“. ამის საპასუხოდ თურქეთის გენერალურმა კონსულმა ოთახი პროტესტის ნიშნად დატოვა.
სქოლიო
კატეგორია:გერმანელი მსახიობები კატეგორია:დაბადებული 1980 კატეგორია:დაბადებული 16 ივნისი კატეგორია:თურქები გერმანიაში კატეგორია:გერმანელი პორნო მსახიობები
ევროვიზიის სიმღერის კონკურსი 2000
ევროვიზიის სიმღერის კონკურსი 2000 იყო 42–ე ევროვიზიის სიმღერის კონკურსი, რომელიც ჩატარდა  200 წლის 13 მაისს Ericsson Globe არენაზე სტოკჰოლმში, შვედეთი. შვედეთს ევროვიზიის მასპინძლობის უფლება მას შემდეგ მიენიჭა, რაც ევროვიზია 1999 მოიგო შვედმა შარლოტ ნილსონმა სიმღერით "Take me to your heaven". შოუს წამყვანები იყვნენ კატის აჰლსტრომი და ანდერს ლუნდინი. კონკურსი მოიგეს ძმებმა ოსლენებმა დანიიდან სიმღერით "Fly on the Wings of Love".
რესურსები ინტერნეტში
კატეგორია:ევროვიზიის სიმღერის კონკურსები წლების მიხედვით
პოლიციის რეფორმა ყირგიზეთში
პოლიციის რეფორმა ყირგიზეთის რესპუბლიკაში წარმოადგენს ყირგიზეთის რესპუბლიკის შინაგან საქმეთა სამინისტროს მუშაობის გაუმჯობესებისთვის ზომების პაკეთის მიღებას, რომელიც ავალდებულებს საპოლიციო ძალას გაზარდოს მის მიმართ ხალხის ნდობა და გააძლიეროს მისი ურთიერთქმედება სამოქალაქო საზოგადოების ინსტიტუტებთან, სხვა სახის ცვლილებებთან ერთად.
პოლიციის რეფორმის მცდელობები ყირგიზეთში წამოყენებული იყო 1998, 2005 და 2012 წლებში. მიმდინარე რეფორმის პროგრამა მთავრობამ დაიწყო 2013 წლის 30 აპრილს.
ადრეული მცდელობები
მინი| ყირგიზეთის რესპუბლიკის სოფლის პოლიციის განყოფილება. 1998 წლის 23 ივლისს ყირგიზეთის მთავრობამ დაამტკიცა #490 რეზოლუცია, "ყირგიზეთის რესპუბლიკის შინაგან საქმეთა სამინისტროს განვითარების კონცეფცია". ეს რეზოლუცია იყო შინაგან საქმეთა სამინისტროს ოფიციალური პოზიცია, რომელიც ეხებოდა ოპერატიული და მომსახურების აქტივობის მთავარი ტენდენციებისა და პრინციპების გაუმჯობესებას გარდამავალ პერიოდში. ეს კონცეფცია შეიქმნა შიდა საქმეების განვითარებისთვის ინტეგრირებული მიდგომის უზრუნველსაყოფად და მოიცავდა მაშინდელ პერიოდს (1998 წლის დასასრულამდე), მოკლევადიან (2000 წლამდე) და გრძელვადიან (2003 წლამდე) გეგმებს. გარდა ამისა, 1999 წლიდან 2005 წლამდე პერიოდის განმავლობაში, ადმინისტრაციული რეფორმებისა და ორგანიზაციულ-რეგულარული სტრუქტურის ოპტიმიზაციის გამო, ყირგიზეთის შინაგან საქმეთა სამინისტროს თანამშრომლების რაოდენობა 50%-ით შემცირდა. დეპარტამენტში, ასევე, მოხდა რამდენიმე სერვისის რეორგანიზება.
2005 წლის 18 მარტს პრეზიდენტის #76 განკარგულებით დამტკიცდა რეფორმების მეორე რაუნდი - "ყირგიზეთის რესპუბლიკის შინაგან საქმეთა ორგანოების კონცეფციის რეფორმირება 2010 წლამდე პერიოდისთვის". მოგვიანებით, 2008 წელს, 7 მარტსა და 16 აპრილს, შსს-ს ბრძანების თანახმად, დამტკიცდა "შინაგან საქმეთა რეფორმის პროგრამა 2008-2010 წლებისთვის". ამ რეფორმირების პროცესის ფარგლებში, დემოკრატიული პრინციპების დანერგვისა და საზოგადოების და სახელმწიფოს უსაფრთხოების წინაშე არსებული რეალური საშიშროებების აღმოფხვრის მიზნით, გატარდა სტრუქტურული და ფუნქციონალური გარდაქმნა. "სახალხო-პრევენციული ცენტრები" ჩამოყალიბდა სოფლის ადმინისტრაციის დონეზე, მთელი ქვეყნის მასშტაბით, რაც თანხვედრაში იყო შსს-ს მიერ 2008 წლის 28 თებერვალს გამოცემულ #162 ბრძანებასთან - "დანაშაულის პრევენციაზე მორგებული კანონის განხორციელება ყირგიზეთის რესპუბლიკაში". აღსანიშნავია, რომ ცენტრების საქმიანობა მოგვიანებით გაფართოვდა.
ექსპერტებმა 1998 და 2005 წლების რეფორმები დიდწილად წარუმატებლად მიიჩნიეს, რადგან მათ შესამჩნევი შედეგები არ მოჰყოლია.
მოგვიანო მცდელობები
2011 წელს პოლიციის რეფორმის თაობაზე დეპარტამენტთაშორისი კომისია შეიქმნა, რათა განევითარებინა იდეები შსს-ის შემდგომი წლების რეფორმირებისთვის. კომისია შედგებოდა მთავრობის წარმომადგენლებისგან, ჟოგორკუ-კენეშის (პარლამენტი) მოადგილეებისა და ექსპერტებისგან.
ამავდროულად, სამოქალაქო აქტივისტების ჯგუფმა დაიწყო მუშაობა პოლიციის რეფორმის ალტერნატიულ კონცეფციაზე. მათ მოსახლეობის მონაწილეობით წარმოადგინეს რეფორმის იდეების ნაკრები, რომელიც მოგვიანებით გახდა "პოლიციის რეფორმის ალტერნატიული კონცეფციის (ალტერნატიული კონცეფცია)" ქვაკუთხედი. 2012 წლის 20 თებერვალს, აქტივისტების ამ ჯგუფმა დააარსა ქსელი, სახელწოდებით სამოქალაქო კავშირი "რეფორმებისა და შედეგისთვის", რომელმაც შემდგომ ხანებში მოიცვა 24 საჯარო ორგანიზაცია. 2012 წლის ოქტომბრიდან ამავე წლის ნოემბრის ჩათვლით, აქტივისტებმა დაიწყეს პეტიციის კამპანია, "ალტერნატიული კონცეფციის" მხარდასაჭერად მოსახლეობის ხელმოწერების შეგროვების მიზნით. საბოლოო ჯამში, შეგროვდა 10 000-ზე მეტი ხელმოწერა და გადაეცა ის ჟოგორკუ-კენეშის მოადგილეებს, ყირგიზეთის პრეზიდენტსა და პრემიერ-მინისტრს, რათა მხარი დაეჭირათ "ალტერნატიული კონცეფციისთვის". 2013 წლის 13 თებერვალს ყირგიზეთის მაშინდელმა პრემიერ-მინისტრმა ჯანტორო სატიბალდიევმა უმასპინძლა სამუშაო შეხვედრას სამოქალაქო საზოგადოების წევრების მონაწილეობით, რა დროსაც მან აღნიშნა, რომ "რეფორმებისა და შედეგებისთვის" სამოქალაქო კავშირის შემოთავაზებები გათვალისწინებული იქნებოდა პოლიციის რეფორმის კონცეფციის ოფიციალური დოკუმენტის შემუშავებაში.
ამას მოჰყვა მთავრობის მიერ "პოლიციის რეფორმის ზომების" მიღება, 2013 წლის 30 აპრილის რეზოლუციის თანახმად. ამ რეზოლუციაში პოლიციის რეფორმის შემდგომი ნაბიჯები განისაზღვრა. შინაგან საქმეთა სამინისტროს ორგანოების რეფორმირებისთვის განკუთვნილი ზომები, რომელიც მოიცავდა შეთავაზებებს "ალტერნატიული კონცეფციიდან", შემდეგნაირად იყო ჩამოყალიბებული: პოლიციის ოფიცრების სამსახურში აყვანა კონკურენციის საფუძველზე, შსს-ის აკადემიაში მსახურებისთვის ახალმოსული ოფიცრების გადამზადება, პოლიციისა და მოსახლეობის ურთიერთქმედების შეცვლა, პოლიციის რეფორმის კოორდინირებისა და ადმინისტრირებისთვის ერთობლივი ორგანოს ფორმირება, პოლიციის მიერ სახალხო აზრის გათვალისწინების შეფასების კრიტერიუმის ცვლილება და სხვ.
შემდგომ, 2013 წლის სექტემბერში, ყირგიზეთის მთავრობაში შეიქმნა "კანონისა და წესრიგის სისტემის რეფორმირების და განვითარების საბჭო", რომელსაც ხელმძღვანელობდა თავდაცვის, უსაფრთხოებისა და საზღვრების საკითხებში ვიცე-პრემიერ-მინისტრი. საბჭოს ფარგლებში ფორმირდა 11 ქვეგანყოფილება, რათა დეტალურად შეესწავლა რეფორმის აღიარებული ტენდენციები და ერთობლივი ორგანოსთვის სადისკუსიოდ მიეწოდებინა გარდაქმნის მექანიზმები. სამოქალაქო საზოგადოების წარმომადგენლებმა, ასევე მონაწილეობა მიიღეს საბჭოს შეხვედრებსა და სამუშაო პროცესში.
რეფორმა დღეს
2017 წელს, სამინისტროში განხორციელდა შემდგომი რეფორმები. კერძოდ, ყირგიზეთის მთელ საგზაო პოლიციაში ("საპატრულო პოლიციის მთავარი სამმართველო") მოხდა შემცირებები და მის ადგილას შეიქმნა ახალი დეპარტამენტი ("მთავარი სამმართველო საგზაო მოძრაობის უსაფრთხოებისთვის"). ეს ქმედება მიმართული იყო იმისკენ, რომ თავი დაეღწიათ დეპარტამენტის შიდა ინსტიტუციონალიზებული კორუფციისგან, რომელიც იწვევდა ავარიის შემთხვევებს მძღოლების მიერ მართვის მოწმობის მიღებიდან 3 ან 4 დღეში, რადგან ეს მართვის მოწმობები აშკარად ნაყიდი იყო დეპარტამენტისგან. ახალი დეპარტამენტი, აგრეთვე, მიზნად ისახავს შექმნას და ჰქონდეს ერთიანი სტანდარტიზებული სატესტო ცენტრი მართვის მოწმობის ასაღებად. გარდა ამისა, არსებობს გეგმები საგზაო ინფრასტრუქტურის მოსაწესრიგებლად, როგორიცაა ვიდეო-კამერების დამონტაჟება, თუმცა, ჯერ მხოლოდ ერთი მათგანი დამონტაჟდა ბიშკეკში, კუდაიბერგენის მანქანების ბაზრობაზე. მილსადენებზე ამბიციურად დაიტანეს გზების რეკონსტრუქციისა და განახლების აღმნიშვნელი პროექტების ჩამონათვალი და, ასევე, სქემები, რათა დაეჯილდოვებინათ ის მოქალაქეები, რომლებიც გამოავლენდნენ საგზაო მოძრაობის წესების დამრღვევებს. დამატებით, 2018 წლის იანვარში, როგორც რეფორმირების მცდელობის შემადგენელი ნაწილი, ყირგიზეთის საგზაო პოლიციელებმა მიიღეს ახალი უნიფორმები და საგზაო პოლიციის მანქანის ლივრეები. ახლო მომავალში მოსალოდნელია საგზაო პოლიციის ახალი ვებ-გვერდის ამუშავება, რომელიც მძღოლებს სტატისტიკის, წესების და ჯარიმების რაოდენობის ნახვისა და რეგიონული საგზაო პოლიციის ერთეულების საკონტაქტო დეტალების გაგების საშუალებას მისცემს. 2018 წლის აგვისტოში საგზაო პოლიციის დეპარტამენტმა აამოქმედა ცხელი ხაზი ტურისტებისთვის, რომლებიც მონაწილეობას იღებდნენ "მსოფლიო მომთაბარეთა თამაშებში".
პოლიციის რეფორმის ფარგლებში, მთავრობამ განახორციელა ადგილობრივი სახელწოდების ცვლილება "მილიციიდან" ("Милиция") "პოლიციამდე" ("Полиция") ისე, რომ ეს არ ყოფილიყო საბჭოთა სტილის მილიციის მსგავსი, რომელსაც იცნობდნენ პროცესზე და სტატისტიკაზე ორიენტირებით. ამის ნაცვლად, მან ხალხთან თანამშრომლობის წახალისება დაიწყო. თუმცა, სამართალდამცველების სახელწოდების ცვლილება ფულის დახარჯვას მოითხოვდა მომავალში და ეს ცვლილებები სისტემატიურად უნდა განხორციელებულიყო, რადგან ადგილობრივი მედიის მიერ ჩატარებული გამოკითხვები აჩვენებდა, რომ ხალხი იმედგაცრუებული უყურებდა პოლიციის სახელწოდების ცვლილების საჭიროებას.
საერთაშორისო დახმარება
მინი| პოლიციის მობილური მიმღები მანქანები. ყირგიზეთის რესპუბლიკაში მიიწვიეს რამდენიმე საერთაშორისო ორგანიზაცია, რათა მათ დახმარება გაეწიათ პოლიციის ეფექტურობის გაუმჯობესებასა და რეფორმირებაში. ევროპის უშიშროებისა და თანამშრომლობის ორგანიზაციამ განავითარა "სათემო უშიშროების ინიციატივის" პროგრამა, რომელიც მიზნად ისახავს პოლიციის მოქმედების გაუმჯობესებას რესპუბლიკის სასოფლო დასახლებაში, რაც მოჰყვა ძალადობრივ შეტაკებებს ეთნოსებს შორის. ამ პროგრამამ უზრუნველყო მრავალი სხვადასხვა ქვეყნის ექსპერტისგან ადგილობრივი პოლიციისთვის ბევრი მობილური მიმღები მანქანის, ინფრასტრუქტურის და სამწვრთნელო უნარების მიწოდება.
რეფორმის მეთვალყურეობა
ყირგიზეთის რესპუბლიკის პოლიციის გარდაქმნის მთელი ამ პროცესის განმავლობაში, არსებობდა მრავალი ჯგუფი, მათ შორის, სამოქალაქო აქტივისტები ყველა რეგიონიდან, რომლებიც მეთვალყურეობას უწევდნენ ამ პროცესს. მეთვალყურეობის მცდელობის ადრეული შედეგები "რეფორმებისა და შედეგებისთვის" სამოქალაქო კავშირმა 2014 წლის მარტში გამოაქვეყნა და ეს დოკუმენტი შეიცავდა რეკომენდაციებს ხელისუფლებისთვის, რათა გაეძლიერებინა პოლიციის რეფორმის ზოგიერთი კომპონენტი. კიდევ ერთი ადგილობრივი სააგენტო არის სახალხო დამცველის აპარატი (Омбудсмен), რომელიც ასევე მონიტორინგს უწევს სხვა სამთავრობო სამინისტროებს და ამ სამინისტროების ქმედებებზე რეაგირებას ახდენს. Amnesty International და Human Rights Watch დამატებით არიან ორგანიზაციები, რომლებიც ხშირად მეთვალყურეობენ რესპუბლიკაში პოლიციის რეფორმის პროგრესს და მხარს უჭერენ საჭირო ცვლილებებს.
იურის კანტონი
იურის რესპუბლიკა და კანტონი (République et Canton du Jura) — კანტონი შვეიცარიაში. წარმოადგენს შვეიცარიის უახლეს კანტონს, რომელიც 1979 წელს შეიქმნა; მდებარეობს ქვეყნის ჩრდილო-დასავლეთ ნაწილში. დედაქალაქია დელემონი. ესაზღვრება ბაზელ-ლანდის და ბერნის კანტონები, ასევე საფრანგეთის დეპარტამენტი დუ.
ისტორია
მეორე მსოფლიო ომის შემდეგ, ბერნის კანტონიდან იურის გამოყოფის მოთხოვნით სეპარატისტული მოძრაობა დაიწყო. ხანგრძლივი და ნაწილობრივ შეიარაღებული ბროლის შემდეგ, რომელიც ახალგაზრდული ორგანიზაციის მხრიდან განხორციელებულ თავდასხმებსაც კი მოიცავდა, 1977 წელს კონსტიტუციაში ცვლილებები შევიდა. 1978 წელს, მას შემდეგ რაც ხალხმა ხმა მისცა, გაყოფა ოფიციალურად დამტკიცდა და 1979 წელს იურის კანტონი შვეიცარიის კონფედერაციაში სრული წევრის სტატუსით შევიდა. ბერნის კანტონისგან დამოუკიდებლობის დღე 23 ივნისს აღინიშნება. თუმცა, იურის რეგიონის სამხრეთმა ნაწილმა, რომელიც ასევე ფრანგულენოვანია, მაგრამ პროტესტანტი, ახალ კანტონს არ შეუერთდა და კვლავ ბერნის შემადგენლობაში დარჩა.
გეოგრაფია
იურის კანტონი შვეიცარიის ჩრდილო-დასავლეთ ნაწილში მდებარეობს. სამხრეთით მოიცავს იურის მთების გარკვეულ ნაწილს, ჩრდილოეთით კი იურის ზეგანს. ეს უკანასკნელი ბორცვიანია და თითქმის მთლიანად ქვიშაქვებით არის აგებული. კანტონს ჩრდილოეთიდან და დასავლეთიდან საფრანგეთი ესაზღვრება.
დემოგრაფია
2010 წლის მონაცემებით მოსახლეობა 70 197 ადამიანს შეადგენს, რომელიც თითქმის მთლიანად ფრანგულენოვანია. 75% კათოლიკეა, 13% პროტესტანტი.
ეკონომიკა
კანტონისთვის უმნიშვნელოვანესია სოფლის მეურნეობა. აშენებენ მსხვილფეხა რქოსან საქონელს, ცხენებს. მრწეველობაში წამყვანია საათების წარმოება, ტექსტილი, თამბაქო. იზრდება პატარა და საშუალო ზომის ბიზნესთა
სქოლიო
კატეგორია:შვეიცარიის კანტონები
არჩილ კბილაშვილი
არჩილ კბილაშვილი (დ. 2 დეკემბერი, 1971, სოფ. დიმი; ბაღდათის რაიონი) — ქართველი იურისტი და საქართველოს მთავარი პროკურორი 2012 წლის ოქტომბრიდან — 2013 წლის 7 ნოემბრამდე.
ბიოგრაფია
არჩილ კბილაშვილი დაიბადა 1971 წლის 2 დეკემბერს სოფ. დიმში, ბაღდათში, იმერეთის რეგიონში, საქართველოს სსრ-ში. მისი მშობლები სკოლაში მასწავლებლებად მუშაობდნენ, არჩილის მამა ფიზიკის, ხოლო დედა რუსული ენის მასწავლებელი იყო. 1993 წელს არჩილმა დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი, ხოლო 1995 წელს იმავე უნივერსიტეტში მიიღო სახელმწიფო სამართლის მაგისტრის ხარისხი. ქართულ ენასთან ერთად ფლობს ასევე ინგლისურს, გერმაულს და რუსულს. 1993 წლიდან 2012 წლამდე არჩილ კბილაშვილი მოღვაწეობდა წამყვან ქართულ იურიდიულ ფირმაში „მგალობლიშვილი, ყიფიანი, ძიძიგური“. 2009 წელს იგი აირჩიეს საქართველოს ადვოკატთა ასოციაციის ეთიკის კომისიის წევრად, ხოლო 2007 წელს იგი არჩეულ იქნა საქართველოში საფრანგეთის საელჩოს პირად ადვოკატ-კონსულად. არჩილ კბილაშვილი ასევე იცავდა ბიზნესმენ ბიძინა ივანიშვილისა და მისი მეუღლის ინტერესებს სასამართლოში საქართველოს მოქალაქეობის აღდგენის საკითხის განხივისას. 2006 წელს არჩილ კბილაშვილი საქართველოს ადვოკატთა ასოციაციის წევრი გახდა. 2012 წლის 15 თებერვალიდან არჩილ კბილაშვილი არის ქართული ოცნება — დემოკრატიული საქართველოს საინიციატივო ჯგუფის წევრი. 2012 წლის 21 ოქტომბრიდან 7 ნოემბრამდე  იყო  საქართველოს მე-8 მოწვევის პარლამენტის წევრი (ბაღდათის მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“.
არჩილს ჰყავს მეუღლე   და სამი შვილი.
რესურსები ინტერნეტში
კატეგორია:ქართველი ადვოკატები კატეგორია:ქართველი იურისტები კატეგორია:ქართველი პროკურორები‎ კატეგორია:დაბადებული 2 დეკემბერი კატეგორია:დაბადებული 1971 კატეგორია:ბაღდათის მუნიციპალიტეტში დაბადებულები კატეგორია:საქართველოს VIII მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები არჩილ კატეგორია:„ქართული ოცნების“ წევრები
მეტროდორე ქიოსელი
სქოლიო
კატეგორია:ძველი ბერძენი ფილოსოფოსები
ახაზი
მინი|ახაზი ახაზი (ივრ. אחז) (ძვ. წ. 751 — ძვ. წ. 715) — იუდეის მეფე ძვ. წ. 735 - ძვ. წ. 715 წლებში. იოათამის ვაჟი.
იოსებ ფლავიუსის თანახმად ახაზი ღმერთისგან განდგომილი იყო. იგი თაყვანს სცემდა ჯერ სირიულ ღმერთებს, შემდეგ ასირიულს და ადამიანებსაც სწირავდა მსხვერპლად. მან ბრძანა იერუსალიმის ტაძრის დაკეტვა და შეწირულობები მიითვისა.
არცერთ გარე ომში ახაზს არ ჰქონდა წარმატება. იგი დაამარცხეს დამასკოს მეფემ რეცინმა, შემდეგ კი ისრაელის მეფემ პეკახმა. მტრებლა აიღეს ბევრი იუდეური ციხესიმაგრე და ჩახოცეს გარნიზონები, მაგრამ იერუსალიმის აღება ვერ შეძლეს. ახაზი შეურიგდა სირიელებს და განაგრძო ისრაელთან ომი, რომელშიც მხედართმთავარმა ზაქარიამ დაამარცხა. როდესაც პალესტინაში ასურეთის მეფის, ტუკულტიაპალ-ეშარ III-ს ჯარი შემოვიდა, ახაზმა სცნო მათი ბატონობა და დიდი ხარკი გადაუხადა.
Crassispira appressa
Crassispira appressa — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ევროვიზიის სიმღერის კონკურსი 2021
ევროვიზიის სიმღერის კონკურსი 2021 — ყოველწლიური ევროვიზიის სიმღერის კონკურსის 65-ე გამოშვება. ჩატარდა 2021 წელს ნიდერლანდებში, როტერდამში. ქვეყანამ ევროვიზიის საკუთარ ტერიტორიაზე ჩატარების უფლება მოიპოვა 2019 წელს დანკან  ლორენსის  გამარჯვებით(სიმღერით „ arcade”). ნიდერლანდები, აგრეთვე, მასპინძლობდა 2020 წლის ევროვიზიას, თუმცა კოვიდ-პანდემიის პირობებში კონკურსი გაუქმდა. ნიდერლანდებისთვის 2021 წლის მასპინძლობა რიგით მეხუთე იყო. მანამდე უმასპინძლეს 1958, 1970, 1976 და 1980 წლებში. კონკურსი ჩატარდა „ აჰოი არენაზე“ და მოიცავდა ორ ნახევარფინალს(18 და 20 მაისს) და ფინალს (22 მაისს). ლაივ -შოუს წამყვანები იყვნენ: Chantal Janzen, Edsilia Rombley, Jan Smit და Nikkie de Jager. კონკურსზე მონაწილეობდა 39 ქვეყანა. 2019 წლის შემდეგ კონკურსს დაუბრუნდა ბულგარეთი და უკრაინა, ხოლო მონტენეგრომ და უნგრეთმა მონაწილეობაზე კვლავ უარი განაცხადეს. სომხეთი და ბელარუსი, წინასწარ დაგეგმილი მონაწილეობის მიუხედავად, კონკურსს გამოეთიშნენ. სომხეთის გამოთიშვის ოფიციალურ მიზეზად ქვეყანაში არსებული ფინანსური და პოლიტიკური კრიზისი დასახელდა, რომელიც განვითარდა ყარაბაღის გარშემო წამოწყებული ომის გამო. ბელარუსი დისკვალიფიცირებულ იქნა ევროპული მაუწყებელთა კავშირის (EBU) მიერ. როგორც ოფიციალურ განცხადებაშია ნათქვამი ბელარუსის წარმომადგენლის სიმღერა პოლიტიკური შინაარსის მატარებელია და მხარს უჭერს ლუკაშენკოს(ბელარუსის პრეზიდენტის) პროპაგანდას, რაც კონკურსის წესების აშკარა დარღვევაა. გამარჯვება მოიპოვა იტალიამ სიმღერით: "Zitti e buoni", რომელიც შეასრულა ჯგუფმა „ მონესკინმა “. სიმღერის ავტორები თავად ჯგუფის წევრები: დამიანო დავიდი,  ითან  ტორჩიო, ტომას რაგი  და ვიქტორია დე ანგელისი  არიან. იტალიისთვის ეს იყო რიგით მესამე გამარჯვება. მანამდე გაიმარჯვეს 1964 და 1990 წლებში. 2011 წლიდან იტალია „დიდი ხუთეული“ ქვეყნების კატეგორიაში შედის საფრანგეთთან, დიდ ბრიტანეთთან, გერმანიასთან და ესპანეთთან ერთად. „დიდი ხუთეულის“ ქვეყნები ავტომატურად ფინალში გადადიან. „ მონესკინი “ გახდა პირველი ბენდი 2006 წლის შემდეგ, რომელმაც ევროვიზიის სიმღერის კონკურსზე გამარჯვება მოახერხა. საუკეთესო სამეულში მოხვდნენ საფრანგეთი და შვეიცარიაც. შვეიცარია გახდა ჟიურის რჩეული, ხოლო იტალია მაყურებლის. აღსანიშნავია რომ პირველად, 1995 წლის შემდეგ, საუკეთესო სამეულში გასული სიმღერები არაინგლისურენოვანი იყო. 2016 წლის შეცვლილი ხმის მიცემის სისტემის შემდეგ, 2021 წლის კონკურსზე დაფიქსირდა ერთზე მეტი ნული ქულის მქონე ქვეყანა. ეს ქვეყნებია: გერმანია, ესპანეთი, მასპინძელი ნიდერლანდები და დიდი ბრიტანეთი. აღსანიშნავია რომ დიდმა ბრიტანეთმა ჟიურისა და მაყურებლის ქულებიდანაც ნული ქულა მიიღო, რის გამოც ევროვიზიის ისტორიაში დამკვიდრდა ტერმინი „ აბსოლუტური ნული“. 2021 წლის ევროვიზია გამოირჩეოდა იმითაც რომ პირველად ავსტრალია, მონაწილეობის ისტორიაში ნახევარფინალიდან გამოეთიშა კონკურსს. უკრაინა რჩება ერთადერთ ქვეყანად, რომელიც მონაწილეობის დღიდან (2004 ) მუდმივად გადადის ფინალში. ევროპის მაუწყებელთა კავშირმა(EBU) გამოაქვეყნა მონაცემები, რომ სიმღერის კონკურსს ერთდროულად 183 მილიონზე მეტმა ადამიანმა უყურა.
სქოლიო
კატეგორია:ევროვიზიის სიმღერის კონკურსები წლების მიხედვით კატეგორია:ევროვიზიის სიმღერის კონკური 2021
ახაზია (ისრაელი)
მინი|ახაზია ახაზია (ივრ. אחזיהו המלך) — ისრაელის მეფე ძვ. წ. 850 - ძვ. წ. 849. აჰავას ვაჟი.